Albert Schickedanz

Si Albert Schickedanz (o Schikedanz) (Oktobre 14, 1846 – Hulyo 11, 1915) sarong Austro-Hunggarong arkitekto asin pintor sa estilong eklektiko.

Si Schickedanz namundag sa Biala, Kahadean nin  Galicia asin Lodomeria, sa sarong Aleman na pamilya. Siya nag'adal sa saiyang sadiring banwaan asin sa Käsmark (ngonyan Kežmarok, Slovakia).

Pakaadal sa Karlsruhe asin sa Vienna, si Schickedanz nagtrabaho kasabay an Hunggarong arkitekto na si Miklós Ybl. Siya an nagdesenyo kan Millennium memorial (1897-1905), kan edipisyo nin Museum of Fine Arts (1899-1907) asin kan Palace of Art (1905) sa Budapest; an duwang ini namumugtak kahampang an higanteng Heroes' Square sa poro kan Andrássy Avenue.

Si Schickedanz iyo man an nagdesenyo kan plinth kan memorial ni Count Lajos Batthyány sa Kerepesi Cemetery asin an mga plinthes kan mga estatuwa na Ferenc Deák asin János Arany. Siya aktibo man sa pagpintura asin sa arte praktikal. Pag'ultan 1880 asin 1902, siya nagtukdo sa School of Applied Arts, Budapest. An saiyang mga townscape nasasaray sa  Budapest History Museum.

 Mga obra 

Mga panluwas na takod

Kategorya:Mga 1846 na kamundagan
Kategorya:Mga 1915 na kagadanan
Kategorya:Mga Ika-19ng siglong mga Austriyanong arkitekto
Kategorya:Mga nagtapos sa Karlsruhe Institute of Technology
Kategorya:Mga Ika-19ng siglong mga Austriyanong pintor
Kategorya:Mga Hunggarong may dugong Polako
Kategorya:Mga Ika-19ng siglong mga Hu8nggarong arkitekto
Kategorya:Ika-20 na siglong mga lalaking Austriyanong artista